Distracție în pandemie: 120 de persoane găsite într-un local din Cluj. Oamenii au fost evacuați, organizatorul amendat.
Poliţiştii clujeni au găsit într-un local 120 de persoane. Toate persoanele au fost evacuate, iar organizatorul amendat cu 10.000 de lei. În ultimele 24 de ore, forţele de ordine din Cluj au legitimat 3.374 de persoane şi au verificat 854 de mijloace de transport. În total, au dat 165 de amenzi în valoare de 25.750 de lei.
Vineri, în Cluj-Napoca, echipele mixte de poliţişti, jandarmi şi poliţişti locali au legitimat 120 de persoane şi verificând 24 de societăţi comerciale.A fost verificat un local din Piaţa Unirii, constatându-se că nu respectă suspendarea activităţii operatorilor economici în spaţiu închis. În local au fot găsite 120 de persoane.S-a dispus încetarea activităţii operatorului economic, toate persoanele fiind evacuate din local.Totodată, societatea deţinătoare a fost sancţionată conform Legii 55/2020, fiind aplicată o amendă în valoare 10.000 de lei.